stanford-oval/wikipedia huggingface dataset:
สโมสรฟุตบอลทีเอ เบญจมราชูทิศ

| --- | --- |

ชื่อเต็ม: สโมสรฟุตบอลทีเอ เบญจมราชูทิศ
ฉายา: ฟ้า-เหลือง
ก่อตั้ง: 2016
สนาม: สนามกีฬามหาวิทยาลัยราชภัฏรำไพพรรณี ตำบลท่าช้าง, อำเภอเมืองจันทบุรี
เจ้าของ: โรงเรียนเบญจมราชูทิศ จังหวัดจันทบุรี
ผู้จัดการ: ปัญญา การเจริญ 
ผู้ฝึกสอน: สมคิด พันชัยลือ 
ลีก: ลีกภูมิภาค ดิวิชัน 2
สโมสรฟุตบอลทีเอ เบญจมราชูทิศ เป็นสโมสรฟุตบอลในประเทศไทย ตั้งอยู่ที่จังหวัดจันทบุรี โดยเป็นสโมสรฟุตบอลจากโรงเรียนเบญจมราชูทิศ จังหวัดจันทบุรี ซึ่งได้สิทธิในการส่งทีมลงแข่งขันในลีกภูมิภาค ดิวิชัน 2จากสโมสรทีเอ ระยองเป็นเวลา 2 ฤดูกาล
สตาร์เวิลด์

| --- | --- |

สำนักงานใหญ่: ฮ่องกง
ความเป็นเจ้าของ
เจ้าของ: เดอะวอลต์ดิสนีย์
ช่องรอง: STAR Plus
ประวัติ
เริ่มออกอากาศ: ปี ค.ศ. 1992  จาก STAR Plus 
ลิงก์
เว็บไซต์: เว็บไซต์หลัก
สตาร์เวิลด์ (Star World) เป็นช่องรายการบันเทิงที่ออกอากาศในภาษาอังกฤษ รายการส่วนใหญ่ในช่องรายการนี้นำมาจากอเมริกา และจากอังกฤษ สตาร์เวิลด์ออกอากาศหลายประเทศทั่วเอเชีย รวมไปถึงตะวันออกกลาง ซึ่งในประเทศไทยสามารถรับชมได้ผ่านทาง GOOD TV จากเนกซ์สเตป
ประวัติ

ก่อนที่ช่องรายการนี้จะใช้ชื่อ STAR World, STAR Plus เคยเป็นช่องรายการบันเทิงที่ออกอากาศในภาษาอังกฤษของ STAR มาก่อนซึ่งได้ออกอากาศมาตั้งแต่ ค.ศ. 1992 และในส่วนของภาษาฮินดูใช้ชื่อว่า Zee TV แต่หลังจากที่ STAR ยุติการเป็นหุ้นส่วนกันกับ Zee TV (ตอนนี้เป็น Zee Telefilms, Ltd.) STAR Plus ได้ถูกเปลี่ยนให้เป็นช่องรายการภาษาฮินดู และมีการเปิดตัวช่องใหม่ นั่นก็คือ STAR World
สมบัติแห่งชาติญี่ปุ่น

| 0 | 1 | 2 |
| --- | --- | --- |

| 0 | 1 | 2 |
| --- | --- | --- |

ส่วนหนึ่งของสมบัติประจำชาติญี่ปุ่น
ใน พ.ศ. 2474 ปราสาทฮิเมจิ กลายเป็นสมบัติประจำชาติญี่ปุ่นภายใต้กฎหมายการรักษาสมบัติประจำชาติ พ.ศ. 2472
สมบัติแห่งชาติญี่ปุ่น (ญี่ปุ่น: 国宝 โคะคุโฮ ,สมบัติของประเทศ) คือ สิ่งที่รัฐบาลญี่ปุ่น นำโดยกระทรวงศึกษา วัฒนธรรม กีฬา วิทยาศาสตร์และเทคโนโลยี กำหนดว่าเป็นสิ่งที่สำคัญทางวัฒนธรรมประจำชาติ สิ่งเหล่านั้นมีตั้งแต่สิ่งก่อสร้างต่าง ๆ จนถึง บุคคลที่ทำคุณประโยชน์ให้แก่ประเทศ (ภายใต้ชื่อ สมบัติบุคคลประจำชาติ 人間国宝 นิงเงงโคะคุโฮ)
จำนวนสมบัติ

ในปี พ.ศ. 2557 จำนวนสมบัติประจำชาติมีทั้งหมด 1093 อย่าง แบ่งกลุ่มได้ดังนี้
สิ่งก่อสร้าง (建造物)　221 แห่ง （271 หลัง)
สิ่งสวยงามและหัตถกรรม (美術工芸品) 872 อย่าง
ภาพ (絵画)　159 รูป
สิ่งแกะสลัก (彫刻)　128 ชิ้น
สิ่งประดิษฐ์ (工芸品)　252 ชิ้น
หนังสือ (書跡・典籍)　224 เล่ม
เอกสารโบราณ (古文書)　60 เล่ม
ข้อมูลทางโบราณคดี (考古資料)　46 ชิ้น
ข้อมูลทางประวัติศาสตร์ (歴史資料)　3 ชิ้น
ดูเพิ่ม

สมบัติประจำชาติเกาหลีใต้
สถิติสมบัติประจำชาติญี่ปุ่น พ.ศ. 2551
สื่อพลเมือง

นักข่าวอิสระคนหนึ่งในบราซิล
สื่อพลเมือง (citizen media) หมายถึง รูปแบบของเนื้อหาในสื่อ ที่สร้างโดยบุคคลหรือชุมชนที่เรียกตนเองว่า นักข่าวประชาชน หรือ นักข่าวอิสระ ซึ่งอาจมีอาชีพเป็นนักข่าวจริงๆ หรือไม่ก็ได้ สื่อพลเมืองอาจเผยแพร่ไปได้ทั้งทางวิทยุ โทรทัศน์ วีดิทัศน์ หรืออินเทอร์เน็ต ความรู้เบื้องต้นของการสร้างสื่อพลเมือง เกี่ยวข้องกับสาขาวิชา วารสารศาสตร์พลเมือง (citizen journalism)
สื่อพลเมือง หมายถึง รูปแบบของเนื้อหาที่ผลิตโดยประชาชนภาคเอกชน ที่เป็นอย่างอื่น ไม่เป็นนักข่าวมืออาชีพ  วารสารศาสตร์พลเมือง สื่อมีส่วนร่วมและสื่อประชาธิปไตยมีความสัมพันธ์กับหลักการ
สื่อของพลเมืองเป็นคำที่ถูกสร้างโดย Clemencia Rodriguez สื่อพลเมือง หมายถึง วิธีการที่ผู้ชมสามารถเข้าร่วมเป็นสื่อที่ใช้ทรัพยากรต่างๆที่มีให้ ในยุคใหม่ที่ได้นำเทคโนโลยีใหม่เกี่ยวกับเทคโนโลยีสื่อต่างๆที่เป็นพื้นสำหรับคนมีส่วนร่วม
มีหลายรูปแบบของคนที่ผลิตสื่อรวมทั้งเป็น กล่อง, vlogs, podcasts, digital storytelling, community radio, participatory video และมากขึ้นและอาจจะกระจายผ่านทาง โทรทัศน์วิทยุ อินเทอร์เน็ต, อีเมลล์,โรงหนัง, ดีวีดี และรูปแบบอื่นๆ หลายองค์กรและสถาบันอยู่เพื่อความสะดวกในการผลิตสื่อโดยประชาชนภาคเอกชน  แต่ไม่จำกัด โทรทัศน์เข้าถึงประชาชนอิสระศูนย์สื่อและศูนย์เทคโนโลยีของชุมชน
วิทยุชุมชนได้รับการขับเคลื่อนด้วยวิธีการมีส่วนร่วมกับตัวอย่างหลากหลายของวิทยุชุมชนให้ชุมชนที่ไม่หวังผลกำไรเป็นเจ้าของและดำเนินการแบบขับเคลื่อนของสื่อ
กับการเกิดของสายโทรทัศน์ ในปี 1998 มาเคลื่อนไหวประโยชน์สาธารณะเพื่อประชาธิปไตยอุตสาหกรรมนี้เฟื่องฟูใหม่ หลายประเทศทั่วโลกหมายถึงการพัฒนากฎหมายโดยประชาชนภาคเอกชนในการเข้าถึงและใช้ระบบสายเคเบิลท้องถิ่นเพื่อชุมชนของตนเอง
เทคโนโลยีผู้บริโภคราคาไม่แพง และการเข้าถึงที่กว้าง อินเทอร์เน็ตได้สร้างการกระจายอิเล็กทรอนิกส์ใหม่ ในขณะที่ตลาดองค์กรสื่อชอบระยะเวลานานผูกขาดในการกระจายสื่อ อินเทอร์เน็ตเกิดมากมาย เพื่อผลิตสื่อ และลู่ทางใหม่เพื่อส่งข้อมูลให้กับผู้ชม
วิดีโอมีส่วนร่วม เป็นวิธีการและสื่อการมีส่วนร่วมหรือสื่อพลเมืองที่เป็นที่นิยมมากขึ้นด้วยต้นทุนที่ลดลงของการผลิตภาพยนตร์ / วิดีโอ พร้อมกล้องวิดีโอผู้บริโภค และอุปกรณ์อื่น ๆ และความสะดวกในการจัดจำหน่ายผ่านทางอินเทอร์เน็ต
แม้ว่าวิดีโอ / ภาพยนตร์สามารถผลิตได้โดยบุคคลเดียว การผลิตมักจะต้องใช้กลุ่มของผู้เข้าร่วม และ filmmaking มีส่วนร่วมเพื่อรวมชุดของเทคนิคที่เกี่ยวข้องกับชุมชน / กลุ่ม ใน conceptualizing และผลิตภาพยนตร์ของตัวเอง
สมบัติแห่งชาติเกาหลีใต้

| สมบัติประจำชาติเกาหลีใต้ |
| --- | --- |

ชื่อเกาหลี
ฮันกึล: 국보
ฮันจา: 國寶
อักษรโรมันฉบับปรับปรุง: Gukbo
แมกคูน — ไรซ์ชาวเออร์: Kukpo
สมบัติประจำชาติเกาหลีใต้  คือมรดกที่ประกอบไปด้วยวัตถุ สถานที่ และสิ่งก่อสร้างต่าง ๆ ในประเทศเกาหลีใต้ ที่ถือว่ามีคุณค่าทางประวัติศาสตร์ โดยสมบัติทางวัฒนธรรมชิ้นแรกนั้นมีขึ้นในปี พ.ศ. 2481 (ค.ศ. 1938) ภายใต้การปกครองของญี่ปุ่น ซึ่งต่อมาหลังจากหลุดพ้นจากอำนาจของญี่ปุ่นแล้ว ทางการเกาหลีได้ดำเนินโครงการต่อมา โดยในปัจจุบันมีสมบัติทั้งหมด 317 อย่างที่อยู่ในโครงการนี้
ตัวอย่างสมบัติประจำชาติ

ตัวอย่างสมบัติประจำชาติเกาหลีใต้ที่สำคัญ:
ประตูนัมแดมุน
ฯลฯ
ดูเพิ่ม

สมบัติประจำชาติญี่ปุ่น
ศิริพงษ์ ศิริภูล

ดาบตำรวจ ศิริพงษ์ ศิริภูล ชื่อเล่น โต้ง เกิดวันที่ 9 กันยายน พ.ศ. 2508 ที่จังหวัดสุรินทร์ เป็นอดีตนักแบดมินตันทีมชาติไทย ผู้ซึ่งเข้าแข่งขันในโอลิมปิกฤดูร้อน 1992 และ 1996 ตลอดจนเป็นผู้ฝึกสอนให้แก่นักแบดมินตันทีมชาติไทย ทั้งในโอลิมปิกฤดูร้อน 2012 รวมถึงรายการหลี่หนิงไชนามาสเตอร์ซูเปอร์ซีรีส์ 2012
ประวัติ

ศิริพงษ์ ศิริภูล เริ่มแข่งขันในโอลิมปิกฤดูร้อน 1992 ในประเภทชายคู่ โดยเป็นฝ่ายชนะรอบแรกร่วมกับปราโมทย์ ธีระวิวัฒน์ แต่ทั้งคู่เป็นฝ่ายแพ้ในรอบถัดมาและได้อันดับเก้าของการแข่งขัน สี่ปีต่อมาศิริพงษ์จับคู่กับคุณากร สุทธิโสตถิ์ โดยทั้งคู่เป็นฝ่ายแพ้ในรอบแรก ใน พ.ศ. 2541 เขาได้จับคู่กับปราโมทย์ ธีระวิวัฒน์ อีกครั้ง และได้อันดับสามของรายการบรูไนโอเพน และยังได้ชนะรางวัลเหรียญเงินในเอเชียนเกมส์ที่จัดขึ้นในปีเดียวกันนี้
เขาชนะการแข่งขันแบดมินตันชิงแชมป์ประเทศไทยครั้งแรกใน พ.ศ. 2532 จากการจับคู่กับปราโมทย์ ธีระวิวัฒน์ ในประเภทชายคู่ และลัดดาวัลย์ มูลศาสตรสาทร ในประเภทคู่ผสม และเป็นผู้ชนะในทั้งสองประเภทเป็นครั้งที่สามใน พ.ศ. 2539 โดยจับคู่กับคุณากร สุทธิโสตถิ์ และพรสวรรค์ ปลั่งเวช โดยเขาสามารถครองแชมป์ชายคู่ประเทศไทยได้ 4 สมัย และครองแชมป์คู่ผสมได้ 8 สมัยติดต่อกัน
แหล่งข้อมูลอื่น

ทำเนียบแชมเปี้ยนแบดมินตันแห่งประเทศไทย คู่ผสม[ลิงก์เสีย]
วันวิบัติ

| วันวิบัติ |
| --- | --- |
THE DAYS
ประเภท: ดรามา
สร้างโดย: จุน มาซูโมโตะ
เค้าโครงจาก: On the Brink: the Inside Story of Fukushima Daiichi โดย รีวโช คาโดตะ
บทโดย: จุน มาซูโมโตะ
กำกับโดย:   มาซากิ นิชิอูระ  ฮิเดโอะ นากาตะ 
แสดงนำ:   โคจิ ยากูโชะ  ยูตากะ ทาเกโนอูจิ  ฟูมิโยะ โคฮินาตะ  คาโอรุ โคบายาชิ 
ผู้ประพันธ์เพลง: Brian D'Oliveria
ประเทศแหล่งกำเนิด: ประเทศญี่ปุ่น
ภาษาต้นฉบับ: ภาษาญี่ปุ่น
จำนวนฤดูกาล: 1
จำนวนตอน: 8
การผลิต
ผู้อำนวยการผลิต: มาซามิ ทากาฮาชิ ชินอิจิ ทากาฮาชิ
ผู้อำนวยการสร้าง:   จุน มาซูโมโตะ  ไดซูเกะ เซกิงูจิ  โทโมกิ มาซูโกะ  เรียวเฮ ทากาดะ 
ผู้กำกับภาพ: เก็น โคบายาชิ
ความยาวตอน: 46–66 นาที
บริษัทผู้ผลิต: วอร์เนอร์บราเธอส์   ไลโอเนส
ออกอากาศ
เครือข่าย: เน็ตฟลิกซ์
ออกอากาศ: 1 มิถุนายน 2566 (2023-06-01)
วันวิบัติ (อังกฤษ: THE DAYS) เป็นละครชุดทางโทรทัศน์ญี่ปุ่นแนวดรามา–ระทึกขวัญ ความยาว 8 ตอน เผยแพร่เมื่อวันที่ 1 มิถุนายน ค.ศ. 2023 ทางเน็ตฟลิกซ์
โครงเรื่อง

ซีรีย์เล่าเรื่องราวของผู้ปฏิบัติงานในภัยพิบัตินิวเคลียร์ครั้งสำคัญของญี่ปุ่น คือเจ้าหน้าที่รัฐของญี่ปุ่น พนักงานบริษัทพลังงานไฟฟ้าโตเกียว (เทปโก้) และพนักงานในโรงไฟฟ้านิวเคลียร์ฟุกุชิมะ ไดอิจิ ในเมืองโอกูมะ ประเทศญี่ปุ่น หลังจากเหตุการณ์แผ่นดินไหวและคลื่นสึนามิโทโฮกุ ค.ศ. 2011 ซึ่งคลื่นยักษ์ก่อความเสียหายให้กับโครงสร้างของโรงไฟฟ้านิวเคลียร์ซึ่งนำไปสู่ภัยพิบัตินิวเคลียร์ฟูกูชิมะแห่งที่หนึ่ง โดยซีรีย์ได้บอกเล่าถึงเหตุการณ์ที่เกิดขึ้นในช่วงที่โรงไฟฟ้าขณะประสบเหตุ ซึ่งประชาชนบางส่วนมองว่าเป็นผู้ป้องกันไม่ให้เกิดหายนะทางนิวเคลียร์ที่เกินการควบคุมไปกว่านี้ ในขณะที่ประชาชนอีกส่วนก็มองว่าพวกเขาคือสาเหตุของเหตุการณ์นี้จากการหล่ะหลวมในการป้องกันเหตุการณ์นี้
นักแสดง

โคจิ ยากูโชะ รับบทผู้อำนวยการโรงงานไฟฟ้านิวเคลียร์
ยูตากะ ทาเกโนอูจิ รับบทหัวหน้ากะหน่วยปฏิกรณ์ที่ 1 และ 2
ฟูมิโยะ โคฮินาตะ รับบทนายกรัฐมนตรีชินจิ อะซูมะ (อ้างอิงจาก นาโอโตะ คัง)
คาโอรุ โคบายาชิ รับบทอดีตพนักงานหน่วยปฏิกรณ์ที่ 1 และ 2
ทะคุมะ โอะโต
เคน มิตซุอิชิ
เคนอิจิ เอนโดะ
ยูริโกะ อิชิดะ
ยูกิ อิซุมิซาวะ
โอจิ ซูซุกะ
มิตสึรุ ฟูกิโคชิ
โทโมมิ มารุยามะ
ฮาจิเมะ อิโนะอุเอะ รับบทเลขาธิการคณะรัฐมนตรี (อ้างอิงจาก ยูกิโอะ เอะดาโนะ)
ชิเกมิตสึ โอกิ รับบทรัฐมนตรีว่าการกระทรวงเศรษฐกิจ การค้า และอุตสาหกรรมญี่ปุ่น (อ้างอิงจาก บันริ คาเอดะ)
ตอน

รายชื่อตอนที่ออกอากาศทาง ผู้กำกับในแต่ละตอน และวันที่เผยแพร่ออนไลน์ให้รับชมทางเน็ตฟลิกซ์ มีดังนี้
| ตอน | ชื่อ | กำกับโดย | เขียนโดย | วันเผยแพร่เดิม  |
| --- | --- | --- | --- | --- |
| 1 | "โรงไฟฟ้านิวเคลียร์ฟุกุชิมะ ไดอิจิจมน้ำเป็นที่เรียบร้อย" | มาซากิ นิชิอูระ | จุน มาซูโมโตะ | 1 มิถุนายน 2566 (2023-06-01) |
| 2 | "ไม่จำเป็นต้องอพยพ" | มาซากิ นิชิอูระ | จุน มาซูโมโตะ | 1 มิถุนายน 2566 (2023-06-01) |
| 3 | "จะมีการปล่อยสารกัมมันตรังสีในปริมาณที่น้อยที่สุด" | มาซากิ นิชิอูระ | จุน มาซูโมโตะ | 1 มิถุนายน 2566 (2023-06-01) |
| 4 | "นั่นก็เท่ากับว่าเราได้หันหลังให้ฟุกุชิมะ" | ฮิเดโอะ นากาตะ | จุน มาซูโมโตะ | 1 มิถุนายน 2566 (2023-06-01) |
| 5 | "บริษัทเราบ้าไปแล้ว" | ฮิเดโอะ นากาตะ | จุน มาซูโมโตะ | 1 มิถุนายน 2566 (2023-06-01) |
| 6 | "ผมออกจากที่นี่ไปแบบเป็น ๆ ไม่ได้แล้ว" | มาซากิ นิชิอูระ | จุน มาซูโมโตะ | 1 มิถุนายน 2566 (2023-06-01) |
| 7 | "ตัดสินเงื่อนไขการอพยพ" | มาซากิ นิชิอูระ | จุน มาซูโมโตะ | 1 มิถุนายน 2566 (2023-06-01) |
| 8 | "สถานการณ์การล่มสลายของญี่ปุ่น" | มาซากิ นิชิอูระ | จุน มาซูโมโตะ | 1 มิถุนายน 2566 (2023-06-01) |
แหล่งข้อมูลอื่น

วันวิบัติ ที่เน็ตฟลิกซ์
วันวิบัติ ที่อินเทอร์เน็ตมูวีเดตาเบส
สถาพร มณีรัตน์

| สถาพร มณีรัตน์ม> ป.ช., ม.ว.ม. |
| --- | --- |


สมาชิกสภาผู้แทนราษฎรจังหวัดลำพูน
ดำรงตำแหน่ง 3 กรกฎาคม พ.ศ. 2554 – 14 กรกฎาคม พ.ศ. 2555
 
ข้อมูลส่วนบุคคล
เกิด: 20 เมษายน พ.ศ. 2505 อำเภอบ้านธิ จังหวัดลำพูน ประเทศไทย
เสียชีวิต: 14 กรกฎาคม พ.ศ. 2555 (50 ปี) โรงพยาบาลมหาราชนครเชียงใหม่
พรรคการเมือง: ไทยรักไทย (2544–2548)  พลังประชาชน (2548–2550 เพื่อไทย (2550–2555)
คู่สมรส: ลาวรรณ มณีรัตน์

สถาพร มณีรัตน์ (20 เมษายน พ.ศ. 2505 - 14 กรกฎาคม พ.ศ. 2555) อดีตสมาชิกสภาผู้แทนราษฎรจังหวัดลำพูน เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย และสังกัดพรรคเพื่อไทย เป็นพรรคสุดท้าย
ประวัติ

สถาพร มณีรัตน์ เกิดเมื่อวันที่ 20 เมษายน พ.ศ. 2505 เป็นบุตรของนายรัตน์ และนางบัวนำ มณีรัตน์ มีพี่น้อง 6 คน สมรสกับนางลาวรรณ มณีรัตน์ มีบุตร 1 คน คือ นาย กฤตภาส มณีรัตน์ (ชื่อเดิม ภาคภูมิ)
การศึกษา

นายสถาพร มณีรัตน์ เข้ารับการศึกษาชั้นประถมศึกษา ที่โรงเรียนบ้านสันทราย ตำบลบ้านธิ อำเภอบ้านธิ จังหวัดลำพูน ต่อมาได้เข้าศึกษาต่อชั้นมัธยมศึกษาตอนต้นที่โรงเรียนจักรคำคณาทร และเข้าศึกษาต่อในสายอาชีวศึกษา (ปวช.) ที่วิทยาลัยเทคนิคลำพูน และระดับชั้น ปวส. ที่วิทยาลัยเทคนิคลำปาง จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยสุโขทัยธรรมาธิราช และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
งานการเมือง

นายสถาพร มณีรัตน์ เริ่มทำงานเป็นพนักงานรัฐวิสาหกิจ ในสังกัดการไฟฟ้าฝ่ายผลิตแห่งประเทศไทย และได้รับเลือกเป็นประธานสหภาพแรงงานการไฟฟ้าฝ่ายผลิตแห่งประเทศไทย ต่อมาในปี พ.ศ. 2544 ได้เข้าร่วมงานกับพรรคไทยรักไทย โดยลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 75 ไม่ได้รับเลือกตั้งในคราวแรก จึงได้รับการแต่งตั้งเป็นที่ปรึกษานายกรัฐมนตรี (พ.ต.ท.ทักษิณ ชินวัตร) ด้านแรงงาน ต่อมาได้รับเลื่อนให้เป็นสมาชิกสภาผู้แทนราษฎรแทนนายกันตธีร์ ศุภมงคล เมื่อปี พ.ศ. 2545
ในการเลือกตั้ง พ.ศ. 2548 ย้ายมาลงสมัครรับเลือกตั้งในระบบแบ่งเขต จังหวัดลำพูน ได้รับเลือกโดยเอาชนะนายทรงชัย วงศ์สวัสดิ์ อดีตสมาชิกสภาผู้แทนราษฎร จากพรรคประชาธิปัตย์ หลังจากนั้น พ.ศ. 2550 ลงสมัครรับเลือกตั้งในนามพรรคพลังประชาชน ได้รับการเลือกตั้งเป็นอันดับที่ 2 ของเขต (มี ส.ส.ได้ 3 คน)
ต่อมาในการเลือกตั้ง พ.ศ. 2554 ลงเลือกตั้งในนามพรรคเพื่อไทย เอาชนะนายขยัน วิพรหมชัย อดีตสมาชิกสภาผู้แทนราษฎร จากพรรคประชาธิปัตย์ โดยในการรายงานตัวต่อสำนักเลขาธิการสภาผู้แทนราษฎร นายสถาพรได้หาบลำไยและกระเทียมเข้ามาด้วยเพื่อเรียกร้องให้รัฐบาลใหม่ช่วยเหลือปัญหาราคาผลผลิตทางการเกษตรตกต่ำ
งานการเมือง > สมาชิกสภาผู้แทนราษฎร

สถาพร มณีรัตน์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ (เลื่อน) สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลำพูน สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลำพูน สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำพูน สังกัดพรรคเพื่อไทย
ถึงแก่อนิจกรรม

สถาพร มณีรัตน์ เสียชีวิตเมื่อวันที่ 14 กรกฎาคม พ.ศ. 2555 ด้วยอาการของโรคไต หลังจากเข้ารับการรักษานานหลายเดือน และมีการประกอบพิธีรดน้ำศพในวันถัดมา ณ วัดสันทราย อำเภอบ้านธิ จังหวัดลำพูน โดยมีนายสมชาย วงศ์สวัสดิ์ อดีตนายกรัฐมนตรีเป็นประธาน พร้อมด้วยนักการเมือง ข้าราชการ และประชาชนจำนวนมากเข้าร่วมพิธี มีพิธีพระราชทานเพลิงศพเมื่อวันที่ 23 กรกฎาคม พ.ศ. 2555 ณ ฌาปนสถานบ้านสันต้นข้า อำเภอบ้านธิ จังหวัดลำพูน
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายสถาพร มณีรัตน์[ลิงก์เสีย], เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสถาพร มณีรัตน์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสถาพร มณีรัตน์), ศูนย์ข้อมูลนักการเมืองไทย
วิทยาลัยการดนตรี มหาวิทยาลัยราชภัฏบ้านสมเด็จเจ้าพระยา
หลักสูตร

หลักสูตรดุริยางคศาสตรบัณฑิต 2 สาขาวิชา
สาขาดนตรีตะวันตก (ดศ.บ. 4 ปี) แบ่งออกเป็น 7 กลุ่มวิชาเลือก
กลุ่มวิชาการประพันธ์เพลง - หลักการประพันธ์เพลงคลาสสิก
กลุ่มวิชาการแสดงดนตรีคลาสสิก - การปฏิบัติดนตรีคลาสสิก
กลุ่มวิชาวงดุริยางค์เครื่องลม - หลักการบรรเลงวงดุริยางค์เครื่องลมในรูปแบบนั่งบรรเลงและรูปแบบการเดินแถว หลักการควบคุมและอำนวยเพลง
กลุ่มวิชาการแสดงดนตรีแจ๊ส - การปฏิบัติดนตรีแจ๊ส
กลุ่มวิชาเทคโนโลยีดนตรี - การปฏิบัติการบันทึกเสียง ผลิตผลงานดนตรี
กลุ่มวิชาการแสดงดนตรีสมัยนิยม - การปฏิบัติดนตรีสมัยนิยม
กลุ่มวิชาการสอนดนตรี - กลวิธีการสอนบรรเลงดนตรี การสอนดนตรีสำหรับเด็ก จิตวิทยาการสอนดนตรี วัดและประเมินผลการสอนบรรเลงดนตรี
สาขาดนตรีไทย (ดศ.บ. 4 ปี)
หลักสูตรครุศาสตรบัณฑิต 2 สาขาวิชา
สาขาดนตรีตะวันตกศึกษา (ค.บ. 4 ปี)
สาขาวิชาดนตรีไทยศึกษา (ค.บ. 4 ปี)
ระดับบัณฑิตศึกษา สาขาวิชาดนตรี
อยู่ระหว่างการปรับปรุงหลักสูตร
ผู้บริหารปัจจุบัน

คณบดีวิทยาลัยการดนตรีปัจจุบัน
รองศาสตราจารย์ ดร.สุพัตรา วิไลลักษณ์
รองคณบดีปัจจุบัน
ผู้ช่วยศาสตราจารย์สุขนิษฐ์ สะสมสิน        รองคณบดีฝ่ายกิจการนักศึกษา
ผู้ช่วยศาสตราจารย์เชาว์มนัส ประภักดี      รองคณบดีฝ่ายแผนงานและวิจัย
อาจารย์วรินธร สีเสียดงาม                     รองคณบดีฝ่ายวิชาการ
ผู้ช่วยคณบดีปัจจุบัน
ผู้ช่วยศาสตราจารย์ ดร.เอกชัย พุหิรัญ       ผู้ช่วยคณบดีฝ่ายแผนงานและวิจัย
ผู้ช่วยศาสตราจารย์สุวิวรรษ์ ลิมปชัย         ผู้ช่วยคณบดีฝ่ายวิชาการ
ผู้ช่วยศาสตราจารย์สุธี จันทร์ศรี               ผู้ช่วยคณบดีฝ่ายกิจการนักศึกษา
ดร.ณัฐศรัณย์ ทฤษฎิคุณ                        ผู้ช่วยคณบดีฝ่ายพัฒนาวิชาชีพดนตรี
หัวหน้าภาควิชาดนตรีตะวันตกปัจจุบัน
ผู้ช่วยศาสตราจารย์สุขนิษฐ์ สะสมสิน           หัวหน้าภาควิชาดนตรีตะวันตก
ผู้ช่วยศาสตราจารย์ชาญฤทธิ์ เริงรณอาษา     รองหัวหน้าภาควิชาดนตรีตะวันตก
หัวหน้าภาควิชาดนตรีไทยปัจจุบัน
ผู้ช่วยศาสตราจารย์ธนาธิป เผ่าพันธ์ุ              หัวหน้าภาควิชาดนตรีไทย
อาจารย์วงศ์วสันต์ วสันตสุรีย์                      รองหัวหน้าภาควิชาดนตรีไทย
ประธานหลักสูตรปัจจุบัน
ดร.พิมลมาศ พร้อมสุขกุล                           ประธานหลักสูตรศิลปศาสตรมหาบัณฑิต
อาจารย์วรินธร สีเสียดงาม                          ประธานหลักสูตรครุศาสตรบัณฑิต สาขาวิชาดนตรีตะวันตกศึกษา
ดร.ณัฐศรัณย์ ทฤษฎิคุณ                             ประธานหลักสูตรดุริยางคศาสตรบัณฑิต สาขาวิชาดนตรีตะวันตก
รองศาสตราจารย์ ดร.สุพัตรา วิไลลักษณ์          ประธานหลักสูตรครุศาสตรบัณฑิต สาขาวิชาดนตรีไทยศึกษา
ผู้ช่วยศาสตราจารย์ ดร.ธิติ ทัศนกุลวงศ์           ประธานหลักสูตรดุริยางคศาสตรบัณฑิต สาขาวิชาดนตรีไทย
คณาจารย์ประจำวิทยาลัยการดนตรีปัจจุบัน

ภาควิชาดนตรีตะวันตก
ผู้ช่วยศาสตราจารย์สุขนิษฐ์ สะสมสิน
ผู้ช่วยศาสตราจารย์ชาญฤทธิ์ เริงรณอาษา
อาจารย์วรินธร สีเสียดงาม
ผู้ช่วยศาสตราจารย์ถาวร วัฒนบุญญา
ผู้ช่วยศาสตราจารย์ภัทรวีร์ เทียนชัยอนันท์
ผู้ช่วยศาสตราจารย์ ดร.พิมลมาศ พร้อมสุขกุล
รองศาสตราจารย์ ดร.โกวิทย์ ขันธศิริ
ผู้ช่วยศาสตราจารย์ ดร.มนสิการ เหล่าวานิช
ผู้ช่วยศาสตราจารย์ ดร.เอกชัย พุหิรัญ
ผู้ช่วยศาสตราจารย์ ดร.อนุรักษ์ บุญแจะ
ผู้ช่วยศาสตราจารย์สมภาษ สุขชนะ
อาจารย์พูนสุข กุหลาบวงษ์
ผู้ช่วยศาสตราจารย์ ดร.พนัง ปานช่วย
ผู้ช่วยศาสตราจารย์จีระพันธ์ อ่อนเถื่อน
ผู้ช่วยศาสตราจารย์ ดร.ณัฐศรัณย์ ทฤษฎิคุณ
ผู้ช่วยศาสตราจารย์พนัส ต้องการพานิช
ผู้ช่วยศาสตราจารย์ธีรวัฒน์ รัตนประภาเมธีรัฐ
ผู้ช่วยศาสตราจารย์ณัฐพล เฟื่องอักษร
ผู้ช่วยศาสตราจารย์ ดร.สรีวันท์ วาทะวัฒนะ
อาจารย์ภาคภูมิ เตี๋ยวงษ์สุวรรณ์
อาจารย์ศุภปรัช สันติธรรมารักษ์
ดร.ชาลินี สุริยนเปล่งแสง
ภาควิชาดนตรีไทย
ผู้ช่วยศาสตราจารย์ธนาธิป เผ่าพันธุ์
อาจารย์วงศ์วสันต์ วสันตสุรีย์
ผู้ช่วยศาสตราจารย์รังสรรค์ บัวทอง (ผู้อำนวยการสำนักศิลปะและวัฒนธรรม)
ผู้ช่วยศาสตราจารย์อัมรินทร์ แรงเพ็ชร
รองศาสตราจารย์ ดร.สุพัตรา วิไลลักษณ์
รองศาสตราจารย์ ดร. โดม สว่างอารมณ์
ผู้ช่วยศาสตราจารย์ ดร.สุดารัตน์ ชาญเลขา
ผู้ช่วยศาสตราจารย์ ดร.ธิติ ทัศนกุลวงศ์
ผู้ช่วยศาสตราจารย์เชาว์มนัส ประภักดี
ผู้ช่วยศาสตราจารย์ ดร.สุรพงษ์ บ้านไกรทอง
ผู้ช่วยศาสตราจารย์พิชชาณัฐ ตู้จิณดา
ผู้ช่วยศาสตราจารย์สุธี จันทร์ศรี
ผู้ช่วยศาสตราจารย์สุวิวรรษ์ ลิมปชัย
อาจารย์ตั้งปณิธาน อารีย์
วันนั้น วันไหน หัวใจบรรเลง

| วันนั้น วันไหน หัวใจบรรเลง |
| --- | --- |


ญี่ปุ่น: 耳をすませば
เฮปเบิร์น: Mimi o Sumaseba
 
กำกับ: ยูอิจิโร ฮิรากาวะ
บทภาพยนตร์: ยูอิจิโร ฮิรากาวะ
สร้างจาก: วันนั้น...วันไหน หัวใจจะเป็นสีชมพู โดย อาโออิ ฮีรางิ
อำนวยการสร้าง: อาซามิ นิชี ฮิโรตากะ อารากากิ โยชิยะ นางาซาวะ
นักแสดงนำ: นานะ เซโนะ โทริ มัตสึซากะ
กำกับภาพ: โคอิจิ นากายามะ
ตัดต่อ: มากิโกะ ยามางูจิ
ดนตรีประกอบ: ฮิโรชิ ทานากะ
ผู้จัดจำหน่าย: โซนี่พิคเจอร์สเอ็นเตอร์เทนเมนต์ โชจิกุ
วันฉาย: 14 ตุลาคม พ.ศ. 2565 (ญี่ปุ่น) 8 ธันวาคม พ.ศ. 2565 (ไทย)
ความยาว: 114 นาที
ประเทศ: ญี่ปุ่น
ภาษา: ญี่ปุ่น
วันนั้น วันไหน หัวใจบรรเลง (ญี่ปุ่น: 耳をすませば; โรมาจิ: Mimi wo Sumaseba) เป็นภาพยนตร์ญี่ปุ่นแนวนาฏกรรมวีรคติในปี พ.ศ. 2565 อิงจากมังงะในปี พ.ศ. 2532 เรื่อง วันนั้น...วันไหน หัวใจจะเป็นสีชมพู ที่แต่งเรื่องและวาดภาพโดยอาโออิ ฮีรางิ ภาพยนตร์กำกับและเขียนบทโดย ยูอิจิโร ฮิรากาวะ จัดจำหน่ายร่วมโดย โซนี่พิคเจอร์สเอ็นเตอร์เทนเมนต์ และโชจิกุ นำแสดงโดย นานะ เซโนะ และโทริ มัตสึซากะ ภาพยนตร์ออกฉายในประเทศญี่ปุ่นเมื่อวันที่ 14 ตุลาคม พ.ศ. 2565 ออกฉายในประเทศไทยเมื่อวันที่ 8 ธันวาคม พ.ศ. 2565
ภาพยนตร์มีเนื้อเรื่องหลังจากเนื้อเรื่องในมังงะต้นฉบับ 10 ปี (เช่นเดียวกับภาพยนตร์อนิเมะดัดแปลงในปี พ.ศ. 2538) และนับเป็นภาพยนตร์คนแสดงเรื่องแรกที่ดัดแปลงจากมังงะเรื่องนี้
เนื้อเรื่อง

ชิซึคุวัย 24 ปี ทิ้งความฝันในการเป็นนักเขียนนิยาย แต่ยังขยันทำงานที่บริษัทสำนักพิมพ์หนังสือเด็กในฐานะบรรณาธิการ อีกด้านหนึ่ง เซอิจิยังคงเดินตามความฝันของเขาในต่างประเทศ แม้ว่าระยะห่างระหว่างเขากับชิซึคุจะเพิ่มมากขึ้นก็ตาม
นักแสดง

นานะ เซโนะ รับบทเป็น ซึกิชิมะ ชิซึคุ
รูนะ ยาซูฮาระ รับบทเป็น ชิซึคุวัยเด็ก
โทริ มัตสึซากะ รับบทเป็น อามาซาวะ เซอิจิ
สึบาซะ นากางาวะ รับบทเป็น เซอิจิวัยเด็ก
ริโอะ อูจิดะ รับบทเป็น ฮาราดะ ยูโกะ
ซาระ ซูมิโตโมะ รับบทเป็น ยูโกะวัยเด็ก
ยูกิ ยามาดะ แสดงเป็น ซึงิมูระ ทัตสึยะ
โทวะ อารากิ พากย์เป็น ทัตสึยะวัยเด็ก
การผลิต

ในเดือนมกราคม พ.ศ. 2563 มีการประกาศว่าภาพยนตร์คนแสดงดัดแปลงจากมังงะเรื่อง วันนั้น...วันไหน หัวใจจะเป็นสีชมพู ที่แต่งเรื่องและวาดภาพโดยอาโออิ ฮีรางิ กำลังอยู่ในระหว่างการสร้าง ยูอิจิโร ฮิรากาวะเป็นผู้กำกับภาพยนตร์ โซนี่พิคเจอร์สเอ็นเตอร์เทนเมนต์และโชจิกุร่วมอำนวยการสร้างและจัดจำหน่าย นานะ เซโนะและโทริ มัตสึซากะ รับบทแสดงเป็นซึกิชิมะ ชิซึคุ และ อามาซาวะ เซอิจิตามลำดับ ภาพยนตร์เรื่องนี้ได้รับแรงบันดาลใจจากภาพยนตร์อนิเมะดัดแปลงในปี พ.ศ. 2538 ที่ผลิตโดยสตูดิโอจิบลิ อาโออิ ฮีรางินักเขียนการ์ตูนเจ้าของผลงานมังงะต้นฉบับแสดงความรู้สึกขอบคุณและตื่นเต้นที่มีต่อภาพยนตร์คนแสดง ในเดือนมิถุนายน พ.ศ. 2565 ยูกิ ยามาดะ และ ริโอะ อูจิดะ ได้รับเลือกให้มารับบทเป็นซึงิมูระ ทัตสึยะ และฮาราดะ ยูโกะ ตามลำดับ ในขณะที่โทวะ อารากิ และ ซาระ ซูมิโตโมะ ได้มารับบทเป็นทั้งสองตัวละครในวัยเด็ก
อัง วาตานาเบะ เป็นผู้แต่งเพลงประกอบภาพยนตร์ชื่อเพลงว่า "สึบาซะ โอะ คูดาไซ" (ญี่ปุ่น: 翼をください; โรมาจิ: "Tsubasa o Kudasai"; แปลว่า "ขอปีกให้ฉัน")
การฉาย

ภาพยนตร์เดิมมีกำหนดฉายในวันที่ 18 กันยายน พ.ศ. 2563 แต่เลื่อนออกไปเป็นวันที่ 14 ตุลาคม พ.ศ. 2565 เนื่องจากการระบาดทั่วของโควิด-19
ภาพยนตร์ออกฉายในประเทศไทยเมื่อวันที่ 8 ธันวาคม พ.ศ. 2565
การตอบรับ > บ็อกซ์ออฟฟิศ

ภาพยนตร์เรื่องนี้เปิดตัวที่อันดับ 4 จาก 10 อันดับแรกของบ็อกซ์ออฟฟิศญี่ปุ่นในช่วงสุดสัปดาห์เปิดตัว
แหล่งข้อมูลอื่น

เว็บไซต์ทางการของภาพยนตร์ (ในภาษาญี่ปุ่น)
วันนั้น วันไหน หัวใจบรรเลง (ภาพยนตร์) ที่เครือข่ายข่าวอนิเมะ
วันนั้น วันไหน หัวใจบรรเลง ที่อินเทอร์เน็ตมูวีเดตาเบส
ยูฟ่ายูโรปาลีก ฤดูกาล 2016–17

| --- | --- |
สนามเฟรนด์ส อาเรนา ในเมือง สต็อกโฮล์ม จะเป็นเจ้าภาพในการแข่งขันรอบชิงชนะเลิศ.
รายละเอียดการแข่งขัน
วันที่: 30 มิถุนายน – 25 สิงหาคม 2016 (รอบคัดเลือก) 15 กันยายน 2016 – 24 พฤษภาคม 2017 (รอบสุดท้าย)
ทีม: 48+8 (รอบสุดท้าย) 156+33 (รวม) (จาก 54 สมาคม)
อันดับเมื่อสิ้นสุดการแข่งขัน
ชนะเลิศ:  แมนเชสเตอร์ยูไนเต็ด  (สมัยที่ 1)
รองชนะเลิศ:  อายักซ์
สถิติการแข่งขัน
จำนวนนัดที่แข่งขัน: 205
จำนวนประตู: 565 (2.76 ประตูต่อนัด)
ผู้ชม: 4,494,039 (21,922 คนต่อนัด)
ผู้ทำประตูสูงสุด: เอดิน เจโก จิอูเลียโน (คนละ 8 ประตู)
← 2015–16 2017–18 → 
ยูฟ่ายูโรปาลีก ฤดูกาล 2016–17 เป็นฤดูกาลที่ 46 ของการแข่งขันระหว่างสโมสรฟุตบอลในระดับรองของยุโรป ซึ่งจัดขึ้นโดย สหภาพสมาคมฟุตบอลยุโรป (ยูฟ่า) และเป็นฤดูกาลที่ 8 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก.
โดย ยูฟ่ายูโรปาลีก นัดชิงชนะเลิศ 2017 จะแข่งขันกันที่ เฟรนด์ส อาเรนา ในเขตซอลนา เมือง สต็อกโฮล์ม, ประเทศสวีเดน.
ทีมที่มีคุณสมบัติเข้าการแข่งขัน

ทีมสโมสรทั้งหมด 189 ทีมจากทั้งหมด 54 ใน 55 สมาชิกสมาคมของแต่ละประเทศ ที่จะเข้าร่วมการแข่งขันในยูฟ่ายูโรปาลีก ฤดูกาล 2016–17 (ทีมที่จะมาเข้าร่วมมาจาก คอซอวอ, ซึ่งเป็นชาติใหม่ที่เข้ามาเป็นสมาชิกยูฟ่าเมื่อวันที่ 3 พฤษภาคม ค.ศ. 2016 ซึ่งได้รับการรับรองแล้ว) โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้
สมาคมฟุตบอลจากประเทศอันดับ 1–51 (ยกเว้นลิกเตนสไตน์) แต่ละสมาคมจะมีสามทีมที่มีคุณสมบัติเข้าการแข่งขัน
สมาคมฟุตบอลจากประเทศอันดับ 52–54 (ยกเว้นยิบรอลตาร์) แต่ละสมาคมจะมีสองทีมที่มีคุณสมบัติเข้าการแข่งขัน
ลิกเตนสไตน์และยิบรอลตาร์จะมีทีมเดียวที่มีคุณสมบัติเข้าการแข่งขัน (ลิกเตนสไตน์จัดการแข่งขันเฉพาะถ้วยในประเทศเท่านั้นและไม่มีลีกในประเทศเข้าร่วมแข่งขัน ส่วนกรณียิบรอลตาร์เป็นไปตามการตัดสินใจของคณะกรรมการบริหารยูฟ่า)
นอกจากนี้ ทีม 33 ทีมที่ตกรอบมาจาก ยูฟ่าแชมเปียนส์ลีก ฤดูกาล 2016–17 จะถูกโอนย้ายไปยังยูโรปาลีก
ทีมที่มีคุณสมบัติเข้าการแข่งขัน > อันดับสมาคมฟุตบอลของแต่ละประเทศ

สำหรับยูฟ่ายูโรปาลีก ฤดูกาล 2016–17 แต่ละสมาคมจะได้รับการจัดอันดับตาม ค่าสัมประสิทธิ์แต่ละประเทศของยูฟ่าในปี 2015 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2010–11 ถึงฤดูกาล 2014–15.
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ, สมาคมอาจจะมีทีมที่เข้าร่วมในยูโรปาลีก, ตามที่ระบุไว้ด้านล่าง:
(CL) – ทีมเพิ่มเติมที่โยกย้ายมาจาก ยูฟ่า แชมเปียนส์ ลีก